Jichhax kürmin phuch'ut aruskipt'arakiñäni. Akkirix niya nayrirxamaskarakiwa, ukampins janiw jaqimpitak uywampitakix umañxamäxiti, kunatti mayj kunayman samin llijkir ch'islli umawa. Akax janiw aliqat ukjamäkiti. Jallu purkï ukjax kürmiw sapa kut sayantiri, ukat kürmin phuch' sas uñt'ataraki. Ukat mä wakati uka um umt'ixa, q'ut kunka manqhar qayxaruri. Ukjamïpan ukjam phuch'unakax inakiskiwa, janiw kunatakis askïkiti, kuna pastus siwaras jilayañtakkiw wali. Jichhürunakanx uka phuch'unakanx janiw juq'ullus k'ayras anch utjxiti. Janiw kunat chhaqtatapas sum yatiskiti. Ukat janirakiw patan jakasir jilat kullakanakax uma jalsuriwjanakat umxapxiti. Jupanakax utanakan umanïxapxiwa.